Legal Document

Category: 1152

Text:
12. ΨΗΦΙΣΜΑ της 16/29 Απρ. 1952 Περί της ισχύος των από 14 Οκτ. 1944 και εφεξής εκδοθεισών Συντακτικών Πράξεων και Ψηφισμάτων. Άρθρ.1.-Το άρθρ 7 της υπ’ αριθ. 21/1945 Συντακτικής Πράξεως «περί της Συντακτικής και Νομοθετικής αρμοδιότητος του Ανωτάτου Άρχοντος και του Υπουργικού Συμβουλίου» ως και πάσα διάταξις ομοίου ή παρεμφερούς περιεχομένου άλλων Συντακτικών Πράξεων ακυρούται αφ’ ης ίσχυσεν. Άρθρ.2.-Κυρούνται τα υπό τον όρον της κυρώσεώς των υπό της Βουλής εκδοθέντα κατ’ εξουσιοδότησιν της Δ’ Αναθεωρητικής Βουλής ψηφίσματα. Άρθρ.3.-1.Διατάξεις των από της 14ης Οκτ. 1944 και εφεξής εκδοθεισών Συντακτικών Πράξεων και Ψηφισμάτων, αντίθετοι προς το σύνταγμα, ων η ισχύς δεν έληξεν ή δεν κατηργήθησαν, εξακολουθούν να ισχύουν και μετά την αναθεώρησιν του Συντάγματος, θεωρούμεναι ως κατά περέκκλισιν εξ’ αυτού ισχύουσαι, μέχρι καταργήσεως αυτών. 2.Άπασαι αι διατάξεις των Συντακτικών Πράξεων και ψηφισμάτων των εκδοθέντων από 14 Οκτ. 1944 και εφεξής,περιλαμβανομένων και των περί ων η προηγούμενη παράγραφος διατάξεων, δύνανται να καταργηθούν και τροποποιηθούν εφεξής δια νόμου. Αι γενόμεναι μέχρι τούδε, δια Νόμων καταργήσεις ή τροποποιήσεις τοιούτων διατάξεων κυρούνται. 3.Διά των περί ων η προηγούμενη παράγραφος τροποποιήσεων των διατάξεων Ψηφισμάτων και Συντακτικών Πράξεων δεν δύναται να εισαχθούν νέαι διατάξεις αντίθετοι προς το Σύνταγμα. Άρθρ.4.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. Περί της ισχύος του ανωτέρω Ψηφίσματος βλ. παρ. 4 άρθρ 111 του Συντάγματος 1975 (τομ. 1 σελ. 27) και άρθρ. 2 Νόμου 233/1975 (κατωτ. αριθ. 17). Σελ. 233 Επικύρωση Νομοθετημάτων 1.Η.δ.11-12